El procés de matriculació per al curs 2021-2022 es farà entre el 14 i el 18 de juny. Si encara no teniu cita, la podeu demanar trucant al telèfon 93.314.24.20\nAl llarg de tot un mes hem realitzats les activitats de “Laboratoris de Lectura”. Cada grup ha pogut gaudir amb la Natàlia d’una estona de lectura i activitats al voltant de les diverses lectures. Cada laboratori ens ha explicat una història diferent: A l’Expedient Panxa… Llegeix més»\nLlistat definitiu d’assignació\nA continuació teniu l’enllaç amb els llistats definitius d’assignació al centre. En aquest enllaç trobareu el llistat d’assignació, la llista d’espera i el llistat de preinscripcions.\nJa ha sortit la convocatòria per poder demanar l’ajut de menjador per al curs 2021-2022.\nPrimer període: del 27 de maig al 18 de juny de 2021\nSegon període: del 6 al 17 de setembre de 2021\nEnllaç al formulari de sol·licitud: https://cebajutsmenjador.azurewebsites.net/default.html\nSi necessiteu ajut podeu… Llegeix més»\nHola famílies! Ja podeu fer les inscripcions al Casal d’Estiu de l’Escola i fer els tràmits per demanar la beca. En el següent enllaç trobareu tota la informació sobre les activitats del casal, aquest any ambientat en el món fantàstic dels “Mites i Llegendes”:\nCASAL… Llegeix més»\nJa podeu consultar el llistat amb el barem definitiu de les preinscripcions 2021-2022\nGràcies a la vostra col·laboració, el pati sembla un camp de primavera! Heu fet unes flors precioses! Aquí podeu veure més fotos de les flors. FLORS\nAvui hem celebrat la Diada de Sant Jordi. Hem decorat l’escola i el pati, hem realitzat diferents manualitats i activitats d’aula i hem muntat paradetes amb llibres. Hem gaudit molt!! Moltes gràcies famílies, alumnes i mestres!! Podeu veure les notícies, fotos i vídeos de Sant… Llegeix més»\nGeneral, Portada Curs 2020-21, Festivitat, Sant Jordi 0\nLlistat provisional curs 2021-2022 – Barem\nEn aquest enllaç teniu totes les dades del barem (puntuació) de les preinscripcions per al curs 2021-2022.\nSi teniu cap dubte, poseu-vos en contacte amb nosaltres\nHola famílies!! Aquest any no podrem celebrar el dia de la dansa com ho fem sempre, però no volem parar de ballar ni deixar de gaudir d’aquest dia tan màgic.\nAvui us oferim una coreografia molt especial, plena d’emoció i il·lusió. Una coreografia que hem fet… Llegeix més»\nAvui hem rebut la visita de Pallassos sense fronteres i hem pogut gaudir de dues de les seves actuacions. Ha estat molt divertit i emocionant!!! Aquí podeu veure algunes imatges.\nTambé us deixem l’enllaç de la seva pàgina web per mirar la quantitat de coses… Llegeix més»\nDegut a la pandèmia, aquest any, tot i que farem les portes obertes de manera presencial (cita prèvia), no us podrem ensenyar l’escola com ens agrada: en moviment! Per això us hem preparat uns vídeos que esperem que us agradin.\nLES GRANOTES… Llegeix més»\nCom cada any, el proper dilluns dia 8 de març, es celebrarà “El Dia Internacional de la Dona Treballadora”, reconegut per l’Organització de les Nacions Unides (ONU). És un dia aprofitat tradicionalment per reivindicar el feminisme. Aquest dia commemora la lluita de la dona per… Llegeix més»\nHola famílies! Ja hem començat el nostre viatge a través de l’ART.\nExperimentem l’art a través del temps, de les tècniques i de les diverses manifestacions.\nEl 30 de gener es celebra el Dia Escolar de la No-violència i la Pau. Així es recorda el llegat de Mahatma Ghandi, el dia que es commemora l’aniversari de la seva mort. Des de l’escola ens unim a aquest desig universal.\nHola famílies! Esperem que l’any hagi començat el millor possible!\nJa sabeu que demà tornem a l’escola i comencem el segon trimestre del curs. Tenim moltes ganes de retrobar-nos amb totes i tots!\nUs esperem amb molta alegria i il·lusió!\nRecordeu abrigar-vos molt! ❄🌦💨😉\nÉs un dia de celebració pels avanços aconseguits, però sobretot per cridar l’atenció sobre la situació dels nens i nenes més desafavorits, donar a conèixer els drets de la infància i… Llegeix més»\nTambé ens podeu escriure als nostres canals:


Exposició 'La clau és la pau' - Sant Felip Neri\nLa primera exposició virtual del Born on l’alumnat de 6è de l’escola reflexiona sobre la guerra i la pau\nAmb l’acompanyament de Fragment Serveis Culturals, el projecte de curs ‘La clau és la pau: repensant els conceptes de guerra i de pau’ ha permès a l’alumnat de 6è de primària reflexionar, entrar en diàleg i treballar conjuntament els conceptes de violència, conflicte i pau.\nA través de generar un marc de reflexió crítica entorn els enfrontaments bèl·lics, els nois i noies han pres consciència i han après sobre la cultura de la pau, entesa, no com l’absència de guerra, sinó com a posicionament crític i compromès davant la realitat que ens envolta.\nA causa de l’alerta sanitària, el punt final del projecte s’ha hagut de replantejar i, en aquesta ocasió, les conclusions del treball realitzat al llarg del curs es poden veure en una exposició virtual del Born Centre de Cultura i Memòria, la primera mostra que organitzen en l’entorn digital.\nUs animem a fer aquest passeig virtual i a participar-hi amb les vostres pròpies reflexions!\nAprofitem també per felicitar a l’alumnat de 6è 2019-20, per la seva dedicació al llarg del projecte i per la qualitat del treball exposat. Felicitats!


Maria Eugènia Gay ha guanyat amb 3.800 vots les eleccions del Col·legi de l'Advocacia de Barcelona (Icab). Per primera vegada, l'Icab renova la totalitat de la junta formada per la degana, un vicedegà i 13 diputats. El mandat serà de quatre anys.\nCGT denuncia els serveis mínims "abusius" en la vaga del personal de neteja de la Ciutat de la Justícia\nEl càrrec de vicedegà l'ocuparà Jordi Pina, que ha obtingut 3.828 vots; el secretari serà Jesús Sánchez, amb 3.892, i els 13 diputats seran Josep M. Balcells, Joaquim de Miquel, Frederic Munné, Yvonne Pavia, Cristina Vallejo, Olga Arderiu, Carlos Echavarri, Núria Flquer, Emma Gumbert, Susana Ferrer, M. Carmen Valenzuela, Rodolfo Antonio Tesone i Alejandro Fuentes-Luxe.\nEn segona posició ha quedat Jordi Pintó amb 3.294 vots, seguits de Lluís Riera, Vanessa González, Alejandro Labella i Josep M. Draps.\nEn els comicis han participat el 19,83% dels col·legiats. Dels 4.804 col·legiats que han votat, 4.199 són exercents i 605 no exercents. 16.657 col·legiats exercents i 7.571 col·legiats no exercents tenien dret a vot.\nLa seu de l'Icab, la Ciutat de la Justícia i la seu de totes les delegacions de l'Icab a Catalunya van acollir les votacions.


Millora integral de la senyalització i reordenació de l'espai en Carpesa\nLa regidoria de Mobilitat Sostenible de l’Ajuntament de València, dirigida per Giuseppe Grezzi, ha dut a terme en les dos darreres setmanes una actuació integral de millora de la senyalització i reordenació de l’espai en tot el terme municipal de Carpesa.\n“Hem pacificat el trànsit en tota la població, de manera que ara hi ha un sentit únic de la circulació en la majoria dels carrers de Carpesa excepte en els del Reverend José Valero, Rosa dels Vents i avinguda Palmaret, les vies que delimiten Carpesa conformant el seu radi extern i que mantenen el doble sentit, tal com ens han demanat els veïns i veïnes de la localitat”, ha explicat el regidor Grezzi.\nA més, s’ha assenyalat el límit a 30km/h en tota la pedania i s’han eliminat els senyals de Stop, ara innecessàries, als carrers del Reverend José Valero i de l’Ermita de Sant Roc.\nPer altra banda, en aquells carrers amb amplària suficient, s’han instal·lat els senyals per a indicar l’estacionament alternat semestralment i s’han pintat els passos de vianants en tots els encreuaments i carrers on era necessari.\n“Ara, Carpesa és més segura. Des de Mobilitat Sostenible continuem en les nostres mesures d’actuació per millorar i facilitar la vida diària dels nostres veïns i veïnes, visquen on visquen. La regidoria continua augmentant la seguretat dels vianants amb la creació de nous passos de vianants allà on són necessaris”, ha dit Grezzi.\nL’alcalde de la localitat, Josep Lluís Duart, ha explicat que s’han seguit tots els requeriments de seguretat que havien sol·licitat els bombers de la ciutat de València, pel que ha tornat a incidir en la “millora de la seguretat” per al poble que ha suposat la intervenció. A més ha avançat que “estem treballant per a habilitar un solar que actualment està sense ús per a aparcament públic per als veïns i veïnes”.\nRenfe estableix un pla alternatiu de transport per a viatgers de la línia València-Xàtiva-Alcoi


saragatona: música i lletra: Vicenç Bou. De la Plaça al Paral·lel\nmúsica i lletra: Vicenç Bou. De la Plaça al Paral·lel\nEn la meva joventut, a l'Empordà, ballar una sardana no tenia cap mèrit. Era la cosa més natural del món [...] un servidor mateix arribà a ballar les sardanes discretament, malgrat una falta absoluta de gràcia nativa.\nLa sardana, però, no és encara folklore. Això -el folklore- és una cosa de vitrines de museu, i la sardana és una cosa viva. No cal formar equips per a ballar sardanes, car es ballen espontàniament. Per alguns de nosaltres, la sardana, d'una manera naturalíssima, forma part no de l'arqueologia, sinó de la nostra existència present.\nContinua sent la cosa més natural del món ballar sardanes a l'Empordà? Ho dubto. Intueixo que els actuals balladors de sardanes empordanesos no es poden comparar percentualment ni de bon tros als de la joventut de Pla. Ara, ballar sardanes té el seu mèrit. Tinc la impressió, i no puc presentar dades, que augmenten els músics i disminueixen els balladors i balladores. Fins quin punt la sardana s'ha convertit en folklore en l'accepció que esmentava Pla? No ho sabria dir.\nEm vénen al cap aquestes consideracions en visitar l'exposició dedicada al compositor i músic Vicenç Bou al Museu de la Mediterrània de Torroella. Vaig fer una visita breu, encara que repetiré, perquè dura fins 2014, posteriorment viatjarà a Barcelona i segurament altres ciutats: Em va semblar un muntatge força interessant i recomanable. Les vitrines habituals amb papers diversos, partitures incloses, objectes i instruments musicals; els panells amb textos explicatius i fragments d'entesos: contextualització, biografia, valoració...; un piano, unes quantes taules amb cadires davant d'una pantalla on es passa Inaudit, l'excel·lent espectacle de l'Esbart Montgrí sobre el mestre que jo mateix vaig gravar intermitentment i matusserament fa dos anys (la projecció, evidentment, no és la meua); de tant en tant, un seient al costat d'un reproductor de CD que conté còpies de la música de Vicenç Bou, en alguns casos amb la lletra cantada per Conxita Supervia, Emili Vendrell, Raquell Meller...\nExposició potent sense ser exhaustiva, absolutament aconsellable. Que a través de Vicenç Bou acosta a una música, una època i un país que ja no són iguals. Folklore? Arqueologia? Inevitablement. Però també més en la mesura que vulguin els espectadors.\nI no em puc estar de fer uns suggeriments a la noia que amablement ens va resumir el que veuríem a l'exposició. Per què en un muntatge fet amb tantes col·laboracions institucionals no s'ha pensat a produir al menys un CD -jo votaria per tots- amb la música i les interpretacions cantades -les primeres gravacions, algunes inèdites o introbables- que podem escoltar a la sala? Per què no s'edita i es ven un DVD amb l'espectacle de l'Esbart Montgrí, que, per cert no es veu bé a la pantalla de l'exposició per excés d'il·luminació externa? Per què no un llibret amb tot el que s'hi vulgui encabir? Per què no tot el lot? Ah, les institucions i els entesos que no creuen en els espectadors i queden autosatisfets amb les vitrines els panells, els objectes i les sales que no tenen sortida en l'espai i el temps. Que perdrien diners o seria massa feina? Que tot el que comença té un final? El repte consisteix a aconseguir que no sigui així. Jo els desafio des d'aquí.\nSi se'm permet, encara afegiria que m'agradaria que a les taules de cafè de davant de la pantalla se'n serveixi algun -i una copeta- en hores convingudes. I si, també en hores i dies convinguts, alguna dansa de l'Esbart Montgrí amenitzés el moment, millor que millor. Sobre la repercussió al Paral·lel no en diré res, però per demanar que no quedi.\nUna molt bona aproximació a Vicenç Bou i la seua música:\nEtiquetes de comentaris: De la plaça al Paral·lel, El meu país, exposició, Josep Pla, música, sardanes, Vicenç Bou\nFantàstic reportatge i emocionat record. Ls sardanes de'n Bou són sentiment en estat pur. En mi tenen un efecte -el sento dins del pit en escoltar-les de nou- que cap altra música és capaç de provocar-me.\n(un dia d' aquests aportaré el meu mil·lionèssim granet de sorra a aquest record)\nja els ho vas dir als de l'exposició? o els has enviat el post o un correu? potser si ho fas encara seran a temps de pensar-s'ho...\nara no puc escoltar la música, però ho faré a la nit.\nbon dia, miquel.\nm'ha agradat molt el reportatge.\nhe escoltat molt poca sardana, i també n'he vist molt poca. de petita van ensenyar-mo'n una mica a col·legi, però d'una forma puntual, i potser n'he ballat només una vegada al carrer, una i au.\nme sembla que on més sardana he vist ha sigut aquí, a casa teua, miquel, i les vegades que n'has portat m'ha sorprès la riquesa d'esta música, i quan torno a sentir-la també em sembla molt emocionant, amb esta suavitat que va entrant a poc a poc, tan-tan-tan, tan-tan-tan, i les crescudes que fa de cop i volta.....!!-!!-!!\nm'agrada quan la filla explica les discussions que hi havia entre els qui defensaven bou i els que preferien morera... i com entre ells se deien un a l'altre que els agradaria saber fer la música de l'altre, la seua complicitat més enllà de les crítiques que els confrontaven.\ntambé m'ha passat que abans d'arribar als nou minuts, començava a preguntar-me si les sardanes sempre han sigut sense lletra (no sabia que n'hi havia amb lletra)... i m'ha fet gràcia trobar que sí, que hi havia qui li enviava lletres amb la il·lusió d'acompanyar la seua música.\nah, i una altra cosa que m'ha fet gràcia escoltar i que no sabia que existia... les bigoteres :)\ni imaginar-lo posant-se-les a la nit, per lluir el bigoti tan trempat que portava.\nA., em deia la Joana que sent el mateix que tu, jo a penes sóc un aprenent, un foraster, però m'hi esforço.\nIruna, només li vaig dir a la noia que ens va fer la petita introducció, que va dir que ja ho comunicaria a qui fos (del cafè, la copa i el ball en directe no li vaig dir res :-)\nRealment és un reportatge molt bo: pertany a un programa de TV que es deia Nydia,molt rigorós i interesant que suposo que al final va plegar perquè no tenia prou audiència, però encara es conserven els seus vídeos a Internet.\nÉs veritat que amb el temps he dedicat uns quants posts a la sardana. No et pensis, la segueixo molt esporàdicament, però m'agrada i em sap greu que tingui tan relativament poca vitalitat fora de determinats cercles. Les ballades d'altres temps que es poden veure al reportatge avui són impensables, em refereixo als balladors i al públic.\nJa sol passar que hi hagi més polèmica entre el públic que entre els professionals, i no només entre els músics.\nSí, sí les sardanes, moltes sardanes (algunes sardanes), tenen lletra.\nEt deixo un enllaç amb una pàgina que m'agrada molt perquè es poden escolatar moltes interpretacions de cobla i força variades. Has d'anar a l'apartat d'enregistraments:\nA Calella, a les tardes de diumenge de primavera i d´estiu hi ha ballada de sardanes des de sempre.\nHi ha moltes rotllanes, algunes de molt nivell, pobre de tu si et poses a la rodona equivocada!\nHaha!, això sol passar a gairebé tot arreu, Assum. A la fi, quan algú, abans, et demanava per ballar, també hi havia tria, o mala cara i a aguantar.


C. F. BADALONA 0 HURACAN C. F. 1 – CFBadalona\nC. F. BADALONA 0 HURACAN C. F. 1\nDerrota del nostre primer equip per acomiadar la temporada. Un gol de San Julián al minut 54 a la sortida d'un córner ha decidit el partit.\nEn els primers segons de partit, el davanter visitant Fabiani ha enviat una pilota al pal. Malgrat aquest inici, ha estat el nostre equip qui ha portat la iniciativa, intentant triangular jugades pero sense trobar la profunditat necessària per crear perill sobre la porteria visitant.\nJa al segon període, Marcos ha enviat a córner un xut enverinat de Capdevila, sent el preludi del gol aconseguit per San Julián, rematant al segon pal. Aquesta acció ha servit com a cop definitiu pel desenvolupament final de matx. Als nostres jugadors no els ha faltat voluntat, pero pràcticament no han tingut opcions per poder aconseguir com a mínim el gol de l'empat.\n← TROFEU CIUTAT DE BADALONA\tRESULTATS DEL CAP DE SETMANA 18-19 DE MAIG →


Setembre | 2013 | andreadisseny.\nArchive for Setembre, 2013\nFa aproximadament un any vaig visitar l’antic museu de DHUB del carrer Picasso a Barcelona, allà vaig trobar un disseny que va cridar la meva atenció de manera instantània. Aquest va ser el del logotip de la companyia aèria alemanya, Lufthansa, ja que havia viatjat nombroses vegades amb ella i el seu logotip va despertar interès en mi mai em vaig decidir a buscar informació d’ell.\nAllà vaig descobrir que havia estat dissenyat al 1918 per l’Escola d’Ulm, vaig trobar fascinant que un logotip dissenyat fa tants anys encara es fes servir a l’actualitat sense donar una imatge antiquada. Com pot un dissenyador aconseguir que el seu disseny no passi de moda amb el anys?\nSegurament això es deu a la senzillesa en les formes, ja que aquest logotip té les línies justes per tal que s’entengui el que representa i cap d’ella és prescindible. En altres logotips podem veure com l’evolució es basa en l’eliminació de línies superficials o que no són necessàries per a entendre el motiu del disseny, però en aquest logotip l’evolució basada en l’eliminació no es pot aplicar.\nLascala – Eduardo del Fraile\nAquest estiu hem tingut la sort de poder gaudir a Barcelona d’un dels millors festivals de disseny al DHUB, aprofitant aquesta oportunitat he visitat l’exposició diverses vegades i en ella he trobat objectes molt originals que han cridat la meva atenció.\nAvui parlaré de Lascala d’Eduardo del Fraile, el qual ha estat guanyador d’un Pentaward Platinum amb aquest disseny. Es tracta d’una ampolla de vi dissenyada íntegrament per la casa de vins Lascala, i com podem observar aquesta ampolla ens recorda a l’estil flamenc però amb matisos xinesos.\nPer a mi el disseny de les ampolles és molt important i és un aspecte en el que poso molta atenció a l’hora de triar-ne una i és per aquest motiu que des de fa uns anys en col·lecciono.\nEn aquest cas el que més em va cridar l’atenció va ser el paper estampat que la cobreix, ja que normalment quan comprem un vi al mercat el trobem sense embolcall o protegit per una capsa de cartró o fusta.\nUn altre aspecte a destacar és el color, és un disseny realitzat en blanc i negre amb notes de vermell. Aquesta senzillesa cromàtica aporta elegància al producte i el fa més atractiu, no carrega la vista amb multitud de colors que no et deixen gaudir del disseny, sino que et fa apreciar la naturalitat i la puresa de les siluetes.\nQuan vaig veure aquest disseny tan original vaig pensar que seria un regal perfecte que sens dubte alegraria la vista d’aquell que el rebés així com va cridar la meva atenció al veure’l, cosa que va fer que investigues en el tema.\nConsidero que aquest blog serà una bona oportunitat per parlar sobre el disseny dels productes que em criden la atenció i m’apassionen i em farà aprendre més sobre i d’ells. És per això que continuaré escrivint sobre objectes d’exposicions a les quals he acudit, de llibres que he llegit i dels objectes que captin la meva atenció.


Mar 13 2016 at 07:00 - Mar 13 2016 at 18:00\nSi sou fans del cicloturisme, us proposem aquesta ruta per descobrir a suau cop de pedal poblets medievals amb més encant de l'Empordà.\n29 (35 total)\nSi sou fans del cicloturisme, us proposem aquesta ruta per descobrir a suau cop de pedal poblets medievals amb més encant de l'Empordà. Passarem per Monells, Peratallada, Pals, les Illes Medes, la Gola de Ter i molts més !!.\nAquest recorregut descobrirem alguns dels seus Camins Secrets, també Pirinexus (Ruta Cicloturística Catalana), i aprofitarem bona part d'una xarxa de carrils bici, allunyats de les grans vies de circulació i perfectament senyalitzats.\nPUNT DE TROBADA I HORA D'INICI: Estació de tren i autobusos Sant Andreu Arenal (BCN), cantonada metro L1 Fabra i Puig.\nPREU TRASNPORT: 30 euros (activitat gratuïta).\nHas de fer un ingrés bancari per reservar la teva plaça a l'autocar més molc per la teva bici amb un total de 30 euros per persona al número de compte "LA CAIXA ES95 2100 0613 9202 0017 9954", posar el teu nom i cognom, "13/03 SECRETS EMPORDÀ" Afanya't i no et quedis fora de joc ;)


El blog de Gabriel Bibiloni » I la llengua, què?\n22 maig 2007 | Categoria: Llengua\nJaume - 22 maig 2007 12:39 pm\nA Barcelona o vius no més en castellà o no es pot viure.\nVarem decidir canviar de pis, de lloguer, i ens en va agradar un situat al carrer Guillem Tell número 42-44 administrat per Finques Pedralbes. Una vegada fetes les negociacions varem quedar que el podíem ocupar el 24 de maig i ens varen demanar una fiança de 600 Euros per tal de fer la reserva quina cosa s’havia de fer efectiva el dia 10 de maig. El dia anterior els varem dir que la documentació la volíem en català.\nAquest dia 10 de maig varem anar a la seu de Finques Pedralbes a fer efectiva la fiança i quina va se la nostra sorpresa que el document que s’havia de signar estava no més en castellà i al demanar-los-hi que el volíem en català s’hi varem negar, senzillament si varen negar dient que ja ens dirien quelcom. Ahir 21 de maig ens van contestar que ho lamentaven però com que no havíem volgut signar el document ja havien llogat el pis a altres persones. L’interlocutor es un tal Josep Mònaco i l’empresa es Finques Pedralbes del Passeig de Gràcia 53 àtic.\nJaume Manuel Oronich i Miravet.\nTomeu - 23 maig 2007 2:07 am\nEl programa electoral d’UM sí que té un apartat específic dedicat a les actuacions en matèria de política lingüística, el trobareu a http://www.unio-mallorquina.com\nLlibertat - 23 maig 2007 11:10 am\nSí, i fan bona part dels mítings en castellà.\nMarc - 23 maig 2007 1:15 pm\nAl Principitat els estudis sociològics deixen palès que hi ha una relació directa amb el vot nacionalista i espanyolista i ser catalano-parlant o castellano-parlant. L’origen de l’individu també té relació amb la seva tendència de vot, però a partir de la tercera generació ja queda diluït. (La meva mare és de segona generació, i es declara independentista desacomplexada).\nPer què creieu que el PSOE vol imposar una hora tercera hora de castellà a les aules de Catalunya? Queda molt clar que volen mantenir un alt porcentatge de castellano-parlants ja que el vot espanyolista a Catalunya es decanta més per al PSOE que no pas per al PP. La llengua i la cultura d’un país se la passen pel forro a canvi de que ells puguin mantenir els seus votants.


Termes i Condicions | Camping Salatà\nAmb la finalitat de poder beneficiar-se de les prestacions proposades per Càmping Salatà, li preguem que llegeixi detingudament aquestes condicions generals. Aquestes condicions regeixen les estades en el càmping i són vàlides en el moment en què es posa en curs la petició. El fet de reservar una estada en el càmping implica l’adhesió completa a les nostres condicions generals.\nCONDICIONS ESPECIALS COVID-19 – SOM MÉS FLEXIBLES\nEl fet de reservar implica l'acceptació de les mesures de prevenció i protecció en vers a la Covid-19 aplicades segons la normativa i adequades a l’establiment. Així com també implica l’acceptació de les possibles limitacions d’accés i/o restriccions en certs serveis i/o espais de l’establiment tals com piscines, restauració, animació, zones comuns,...\nAnul·lació i modificació de la reserva sense costos fins a 7 dies abans del dia d’arribada\n* En cas de modificació de la reserva el preu variarà segons les dates escollides.\nLes reserves només vinculen el Càmping Salatà, si aquest les accepta, el que és lliure de fer o no fer, en funció de la disponibilitat, i de manera general, de totes les circumstàncies que puguin perjudicar l’execució de la reserva efectuada. El Càmping Salatà es reserva d'admissió o permanència d'acord amb l'article 31 bis de la Llei 13/2002 de turisme de Catalunya. La reserva d’una parcel·la o un allotjament (bungalow, mobile-home,...) es realitza a títol estrictament personal. En cap cas es pot sub llogar ni cedir la reserva sense el previ consentiment del càmping.\nNo es reserva número de parcel·la o d'allotjament en concret, a la seva arribada se li indicarà quin té assignat. Si té alguna preferència pot marcar-ho en observacions i intentarem complaure’l.\nEls menors d’edat han d’anar sempre acompanyats dels seus pares o tutors legals.\nEn cas de voler factura a nom de l’empresa i/o d’algun dels titulars de la reserva en concret, preguem que ens ho informin en el moment de fer la reserva. Poden anotar-ho a la casella d’observacions.\nTerraza Grup es reserva el dret de rectificació de possibles tarifes errònies cobrades al client ocasionades per algun error del sistema de reserves on-line. En aquest cas, Terraza Grup notificarà en un termini màxim de 48 hores l'error, donant l'alternativa al client d'acollir-se als ajustaments correctes o d'anul·lar la reserva efectuada sense cap càrrec per al client.\nEl preu inclou la parcel·la per la tenda o caravana o el camping car, l’accés als banys i a les infraestructures del càmping.\nNomés s’accepta l’entrada d’un vehicle per unitat reservada.\nEl càmping Salatà es reserva el dret de denegar l’accés al càmping a grups o famílies que es presentin amb un número de membres superior a la capacitat de l’allotjament llogat.\nNo s’aplicarà la tarifa ACSI, ADAC, Càmping Key, Campistes Catalans, a les reserves realitzades a la web.\nEls allotjaments estan equipats. El preu bàsic és de 1 a 6 places segons el tipus d’allotjament.\nPer cada unitat d’allotjament reservada només hi ha una plaça d’aparcament pensada per un cotxe dins el recinte del càmping.\nEstà prohibit realitzar barbacoes a la zona d’allotjaments així com fumar a dins dels allotjaments.\nLes tendes no estan autoritzades a la zona d’allotjaments.\nPer a la reserva de grup serà imprescindible la formalització d'un contracte específic. Es considera reserva de grup qualsevol reserva de més de 6 parcel·les o allotjaments realitzada per una o vàries persones, de forma coordinada i consensuada, amb identitat de motivació i dates de reserva al Càmping Salatà.\nEls presents termes i condicions regiran en reserves de grup només en allò que no estigui expressament previst al contracte de reserva de grup.\nPer sol·licitar una reserva de grup, sempre s’haurà de contactar el Càmping Salatà per correu electrònic. El Càmping Salatà es reserva el dret d’examinar la sol·licitud abans de confirmar-ne la reserva.\nTARIFES I IMPOSTOS MUNICIPALS D’ESTADA\nEls imports estan indicats en Euros (€) amb IVA inclòs.\nL’import de l’impost municipal d’estada és de 0,66€ per persona major de 16 anys i nit, amb un màxim de 7 nits. Si per llei aquest impost es veiés modificat s’aplicarà la nova llei vigent.\nAl realitzar la reserva, es sol·licitarà un acompte mitjançant targeta de crèdit de 200€ o l’import total si la reserva és de menor quantitat. Per estades d’allotjaments amb entrada prevista entre el 02/07 i el 28/08 (ambdues dates incloses) l’acompte serà de 400€.\nUns dies abans de l’arribada, s’enviarà un correu electrònic amb el Check in Online per tal d’agilitzar els tràmits d’entrada i efectuar la resta del pagament de la reserva. En cas de cancel·lació o modificació després d’efectuar el Check in Online, s’aplicaran les mateixes polítiques de cancel·lació que s’esmenen a continuació.\nLamentem informar-los que no acceptem xecs.\nEl client podrà sol·licitar canvis en les seves estades al càmping (dates i/o tipus d’allotjament) mitjançant la sol·licitud per escrit al càmping a través de correu electrònic (info@campingsalata.com), que serà atesa en funció de la disponibilitat i possibilitats del càmping. En l’absència de canvis, el client haurà d’efectuar la seva estada d’acord amb les condicions inicials de la reserva o anul·lar-la conforme a les condicions de cancel·lació.\nEs donarà resposta a tota petició en funció de la disponibilitat i les tarifes en vigor.\nPrestacions no utilitzades\nL'entrada al càmping amb demora o la sortida anticipada, per causes no imputables al càmping, no podran donar lloc a cap tipus de devolució.\nEn cas de no presentació, es procedirà a cancel•lar la reserva amb les despeses corresponents.\nCancel·lació per part del Càmping Salatà\nEn cas de cancel·lació per causa imputable al Càmping Salatà, l’estada serà totalment reemborsada. No obstant, aquesta cancel·lació no podrà donar lloc al pagament de danys i perjudicis.\nNo donarà dret a cap reemborsament la cancel·lació de l'estada per causes de força major.\nCancel·lació per part de l'usuari/campista\nEn cas de cancel·lació fins a 7 dies abans de la data d’arribada del client, es retornarà el 100% del pagament a compte.\nEn cas de cancel·lació dins els 7 dies anteriors a la data d’arribada del client les despeses de cancel·lació serà del 100% del pagament a compte.\nTotes les persones que s'allotgen al Càmping Salatà s'hauran de registrar a recepció. És obligatori presentar el carnet d'identitat o passaport de tota persona d'edat a partir de 14 anys.\nRespecte les parcel·les l'hora d'entrada serà a partir de les 12h. Es demanarà el pagament anticipat de l’estada.\nRespecte els allotjaments l'hora d'accés serà a partir de les 17h00.\nA l'entrega de les claus es demanarà dipositar una fiança de 100€ que serà retornada al finalitzar l'estada.\nLa fiança respondrà en cas de manca de neteja, desperfectes, impagaments, etc.\nEls campistes han de contractar una assegurança: és responsabilitat del campista vigilar els seus objectes personals (bicicletes, aparells electrònics, mòbils, etc.). El càmping declina tot tipus de responsabilitat en cas d’incidència relacionada amb la responsabilitat civil del campista. Tots els clients han d’acceptar el reglament intern. Cada campista titular de l’allotjament és responsable de les molèsties i perjudicis causats per les persones i/o gossos que l’acompanyen o si venen al càmping a visitar-los.\nCàmping Salatà es reserva el dret de desallotjar a les persones que incompleixin les regles internes de bona convivència i higiene sense dret de devolució del preu.\nAllotjaments: el dia de la sortida indicada en el contracte, l’allotjament s’haurà de deixar lliure abans de les 10h00 del matí i s’haurà d’entregar en perfecte estat de neteja i amb verificació d'inventari. Serà a càrrec del campista el valor dels objectes trencats i deteriorats, així com la reparació de les infraestructures, si fos necessari. La fiança es retornarà al final de l’estada descomptant les indemnitzacions pertinents, amb factura justificada, per els possibles desperfectes constatats en la verificació realitzada a la sortida.\nParcel·les: el dia de la sortida indicada en el contracte, l’allotjament s’haurà de deixar lliure abans de les 12h00 del matí i s’haurà d’entregar en perfecte estat de neteja.\nEn cas de sortir més tard de l'hora límit indicada, es podria facturar un dia addicional segons els preus vigents de la nit.\nNomés s'admeten gossos com animal de companyia.\nS'admetrà l'accés amb gossos durant tota la temporada en parcel·les i els allotjaments Llevant i Acces.\nPer allotjar-se amb un gos serà necessari el pagament d'un suplement al moment d'efectuar el registre d'entrada i s'haurà de disposar del carnet de vacunació actualitzat.\nNo està permès l'accés amb gos a la piscina, zones de menjar o edificis comuns.\nEls gossos hauran de romandre lligats i l’amo es farà responsable que no embrutin les instal·lacions; en el cas de raça perillosa contemplada per la Generalitat de Catalunya, haurà de portar morrió en tot moment.\nTots els gossos que acompanyin als seus amos durant la seva estada hauran d’estar inscrits a la recepció.\nRESPONSABILITAT DEL CÀMPING SALATÀ\nEl client reconeix expressament que el càmping Salatà no podrà ser considerat responsable per la comunicació per part dels seus socis o tercers d’informació falsa que estigui recollida en els catàlegs o a la pàgina web del càmping. Especialment les fotografies de presentació, les classificacions, les activitats, l’oci, els serveis i les dates d’obertura. Les fotografies i els textos utilitzats en el catàleg o en la pàgina web del càmping no tindran caràcter contractual, només són de caràcter indicatiu.\nL’informem que les dades personals obtingudes mitjançant aquest formulari, així com la seva adreça de correu electrònic, han estat incorporades en un fitxer el responsable del qual és TERRAZA GRUP, amb la finalitat d’atendre les seves consultes i comunicar-li informació relacionada amb TERRAZA GRUP que pogués ser del seu interès. TERRAZA GRUP es compromet al ús exclusiu de les dades, recavades mitjançant aquest formulari, per la finalitat esmentada anteriorment. L’interessat declara tenir coneixement del destí i ús de les dades persones recavades mitjançant la lectura de la present clàusula. L’enviament d’aquesta reserva implica l’acceptació de les clàusules exposades. Si desitja fer ús del drets d’accés, rectificació, cancel·lació i oposició, en els terminis que estableix el Reglament Europeu 2016/679 de 27 d'abril (RGPD), de Protecció de Dades de Caràcter Personal, pot fer-ho en la següent adreça: Avda. Rhode, 32 17480-Roses.


Llegeixes o què?!: d’octubre 2017\nCom ja sabeu alguns de vosaltres, el Club de Lectura dels Lluïsos de Gràcia va néixer fa 5 anys amb l’objectiu de donar a conèixer la feina dels escriptors i de les escriptores en llengua catalana, i acostar-la al màxim nombre de lectors i lectores.\nLa iniciativa també buscava donar impuls a les editorials independents que editen en català i fer visible la feina de traductores i traductors.\nEnguany iniciem un nou Club i per aquest motiu us volem convidar el dilluns 30 d’octubre a les 19.30 h a la presentació de la nova edició.\nUs esperem a totes i tots per explicar-vos les novetats d’aquest any i per donar a conèixer els llibres escollits, vendre els llibres i fer les inscripcions.\nUs avancem les dates de les sessions del club de lectura que sempre seran en dilluns a les 19.30 h. Els dies que hem previst són:\nDilluns 13 i 20 de novembre de 2017.\nDilluns 11 i 18 de desembre de 2017.\nDilluns 15 i 22 de gener de 2018.\nDilluns 12 i 19 de febrer de 2018.\nEl preu del Club és de 25€ (4 llibres) o 10€ (1 llibre).\nA totes les persones interessades en participar al Club de Lectura heu d’enviar un correu a secretaria@lluisosdegracia.cat per tal de preveure el nombre d’exemplars dels llibres que hem de tenir preparats.\nMoltes gràcies i esperem que us animeu a participar d’aquesta nova edició del Club de lectura.\nEtiquetes: Clubs de lectura, En parlem perquè tenim boca, Lluïsos de Gràcia\nExplicacions lectores (I)\nA l'anterior apunt vaig voler deixar clar que la llegiguera no s'atura a Llegeixes o què!?\nI, com ja havia passat en una altra ocasió, en Xexu em va renyar o, el que és el mateix, em va demanar que concretés quins eren els llibres dels què parlava.\nEls llibres meravellosos que m'han regalat i que vaig assaborint de poquet en poquet:\nProsas reunidas. Wilsawa Szymborska.\nUn llibre que em van regalar pel meu aniversari (gràcies a l'assessorament dels meus llibreters estimats) i que vaig «devorar» en tres dies:\nCuriosament, els tres llibres en castellà, de tres editorials que editen textos molt interessants i molt ben editats.\nEtiquetes: Charles Simmons, En parlem perquè tenim boca, Gloria Fuertes, Wislawa Szymborska


manteniments per allargar la vida de les autocaravanes\nManteniments per allargar la vida de les autocaravanes i caravanes ...\nManteniments per perllongar la vida de les autocaravanes i caravanes noves\nTant abans, com després de viatjar en caravana, autocaravana o furgoneta camper, cal tenir en compte el manteniment que han de tenir aquests vehicles. Tot això amb l'objectiu d'allargar la vida d'aquests transports, ja siguin caravanes noves o de segona mà, i els mateix amb autocaravanes o furgonetes camper. Aquestes manteniments han de ser en l'exterior i interior.\nManteniments de l'interior al finalitzar el viatge\nRecorda treure tot tipus d'aliments de les caravanas o autocaravanas o de les furgonetes camper. Fins i tot aquells que no s'espatllen com pot ser la sal. Quan es buidi la nevera, el més recomanable és deixar-la oberta fins al proper viatge.\nNeteja tots els armaris, així evitarem taques o olors. No fa falta l'ús de detergents forts, únicament aigua i un sabó suau. Neteja tant l'exterior com l'interior.\nPer als vidres de les finestres seria més que suficient amb aigua. Si existís alguna taca aplica el producte que vulguis però que no tingui alcohol. Aquesta substància acaba espatllant el metacrilat. Oblida't dels fregalls durs, poden ratllar els vidres.\nPer evitar l'aparició d'algues, buida els dipòsits d'aigua i també les bombes. També és recomanable perquè les canonades de la caravana no esclatin a causa de la congelació que poden sofrir a l'hivern.\nManteniments exteriors de les autocaravas o caravanes noves i de segona mà:\nEls més òptim quan el vehicle va a estar parat durant un temps relativament llarg, és desmotar les rodes. En el cas de no realitzar aquesta acció, s'haurà de moure la caravana sinó volem trobar-nos una deformitat en els pneumàticsde la caravana, o a les furgonetes camper o autocaravana nova.\nMai deixar posat el fre de mà, l'única cosa que pots aconseguir és que els frens s'engantxin al tambor.\nSi durant el viatge hem observat algun petit desperfecte, solucionar-ho perquè el proper viatge tinguem el nostre vehicle perfecte.\nAmb aquests petits consells s'aconseguirà perllongar la vida de les autocaravanes o caravanes noves. En M3 Caravaning trobaràs solució al que necessitis per a aquestes manteniments. Recanvis, articles i un llarg etc. Vine a veure'ns i t'ajudarem.\nCONSELLS ABANS D'ADQUIRIR UNA AUTOCARAVANA NOVA\nCerques comprar una autocaravana? Normativa i consells per a viatjar\nFIRA MADRID CARAVANING 31 OCTUBRE AL 4 NOVIEMBRE AUTOCARAVANES, CAMPERS I CARAVANES!


RedGlobe Notícies - Comunicat de condol per la mort de Julio Anguita\nLa Intersindical-CSC s’adreça a la consellera de Salut\t12.08.2020\nConsiderem inadmissible tornar a posar en risc als professionals del sector sanitari davant situacions tan greus com les viscudes fins al moment. La manca d’equips de protecció i de proves...\nComunicat de condol per la mort de Julio Anguita\nAvui és un dia molt trist per al comunisme i l’esquerra. El dol i homenatge sincer que manifesta tota l’esquerra sense excepció és el millor testimoni de la importància de Julio Anguita, el seu exemple militant de coherència i honestedat.\nAnguita va ser sempre un home coherent, un comunista exemplar, que va plantejar amb valentia i honestedat intel·lectual les propostes polítiques que es corresponien amb el seu anàlisi de la realitat, encara que això l’enfrontés amb el poder, o fins i tot amb les inèrcies de la pròpia esquerra. Des del no a Maastrich del 92, que ja anticipava moltes coses, fins a l’històric discurs a la Fiesta del PCE de 1996, que va representar un abans i un després, donant per trencat el consens constitucional de 1978, i recuperant en primera línia principis polítics com el reconeixement del dret d’autodeterminació i el model d’Estat federal i republicà.\nJulio Anguita se’n va en un moment d’excepcionalitat provocat per la pandèmia del covid19, que no permetrà a les tantíssimes persones que voldríem acomiadar-lo poder-ho fer en persona. Ell era un home senzill, al que no agradaven els homenatges, que se ‘ha anat en un moment de gran patiment per al conjunt de la població, en la que moltes persones han perdut als seus éssers estimats i no els han pogut acomiadar. També en la mort, Anguita apropa l’esquerra al poble. Des de Comunistes de Catalunya volem expressar el nostre condol als seus familiars, i als seus i les seves camarades del Partit Comunista d’Espanya i d’Izquierda Unida.\nde Comunistes de Catalunya\nLa Intersindical-CSC s’adreça a la consellera de Salut\nSince 01/06/2005: 68875892


Què caram és això?\n16 gener 2010 Leave a Comment\nAl calaix de la meva taula he trobat el curiós artefacte que es veu a la imatge. És un calaix on s’acumulen sense massa ordre objectes que en principi faig servir freqüentment a la feina, però al fons sempre s’hi acaben acumulant els menys utilitzats, relegats a un segon terme. Avui m’acaba d’aparèixer aquesta mena de nau espacial en miniatura (?), o potser agulla (de molt mal gust) de corbata (?), o potser… He hagut de rumiar una mica abans no he recordat la funció d’aquesta petita peça que antigament, fa tres o quatre anys, havia fet servir amb certa freqüència. Si esteu interessats en saber què caram és això seguiu llegint.\nDoncs, efectivament, com potser algú ja deu haver imaginat i encertat, es tracta d’una eina de neteja de discs compactes (CD), amb una petita ranura entremig folrada d’una tela que permetia netejar el CD per les dues bandes. Retr obar-lo ara em fa adonar de com els CD han pràcticament desaparegut com a suport de treball al despatx, i en el lleure. A la meva petita discoteca s’hi acumula la pols i tampoc necessito utilitzar CD per a fer còpies de documents, ni enregistrar fotografies o vídeos. Trenta anys després de la seva aparició estem dient ja adéu a aquest suport, a aquest i, de fet, progressivament a tots els suports.


Els trets d’identitat que defineixen l’escola es basen en els següents principis i valors educatius:\nEscola democràtica: Fomentem la transmissió i l’establiment dels valors propis d’una societat democràtica, de llibertat personal, responsabilitat, solidaritat, respecte, interculturalitat, pluralisme i igualtat. Eduquem en i amb valors, convertint els valors en pràctiques de vida, afavorint l’esperit crític, la resolució de conflictes mitjançant el diàleg i l’intercanvi d’opinions. L’escola està compromesa en la construcció d’una societat tolerant, respectuosa, pacífica, solidaria, cooperativa, sostenible,....\nEscola aconfessional: No s’emmarca dins d’una ideologia ni confessionalitat explícita, per tant es manifesta respectuosa cap a totes les confessions i ideologies del professorat i alumnat, renunciant a tota mena d’adoctrinament. L’escola respecta el pluralisme ideològic de la societat, tant a nivell polític com religiós. Mantenim una actitud oberta en la qual no es defugirà la informació referida als aspectes culturals que tot fet religiós comporta.\nEscola catalana: L’escola es defineix com a catalana promovent la llengua, la cultura i les tradicions del país. El català és la nostra llengua d’aprenentatge i de relació interna i externa. Tot i això, sempre que sigui necessari farem servir els sistemes de comunicació alternativa: llenguatge spc, llenguatge de signes,...\nFormació integral: L’alumnat té dret a rebre una educació integral orientada al ple desenvolupament de la seva personalitat, en els aspectes físics, intel·lectuals, emocionals, socials i culturals.\nEntenem l’educació com un procés integral que parteix de la realitat de l’alumne i es fonamenta en els següents pilars:\nEnsenyar a ser (dimensió personal)\nEnsenyar a conèixer (dimensió intel·lectual)\nEnsenyar a fer (dimensió procedimental)\nEnsenyar a conviure (dimensió social)\nOferim per tant, una formació integral centrada en la persona (aspectes escolars, afectius, emocionals i de personalitat, de salut, familiars, d’inclusió social, etc).\nEscola inclusiva: Entenem per escola inclusiva aquella institució educativa que aporta estructures organitzatives, instruments i estratègies pedagògiques adequades per tal d’aconseguir una educació que permeti fer el màxim de competent personalment i socialment tot l’alumnat (superant les barreres per a l’aprenentatge), així com aconseguir la seva millor qualitat de vida com a ciutadans de ple dret. Creiem en una escola plural i acollidora per tothom que respecti i valori les diferències personals i culturals, on tots els alumnes puguin arribar a desenvolupar les seves potencialitats per tal d’integrar-se plenament a la societat que els envolta.\nEscola participativa i oberta. L’escola pretén crear lligams amb la societat més propera, intentant desenvolupar un treball conjunt aprofitant l’entorn que la ciutat li ofereix (famílies, escoles, Centres cívics, entitats de lleure, empreses, comerços, serveis públics i de salut –Ajuntament, CAP, transports, etc-). Facilitem al màxim la interrelació família-escola donada la importància cabdal que té pel desenvolupament integral de l’alumnat. Fomentem que tots els membres de la comunitat educativa( pares i mares, mestres, personal rehabilitador, personal no docent i alumnes) conformin i participin de la realitat escolar i per això ens comprometem a dur a terme una gestió democràtica i transparent.\nEscola sostenible: Conscient de la problemàtica socioambiental promovem actituds i comportaments respectuosos amb el medi ambient, i ens proposem gestionar l’escola de manera més sostenible possible (participació en el projecte Escoles+Sostenibles de l’ajuntament de Barcelona: organització del reciclatge, gestió d’un hort i jardí escolar amb ús de compostatge elaborat per l’escola, etc.)\nEscola innovadora: Es procura la flexibilitat del sistema per adequar-se a les necessitats canviants de la societat i es treballa per a la recerca de noves eines per a la millora de la qualitat educativa; la qual cosa implica una formació permanent del personal, el foment de l’intercanvi amb les diferents universitats de referència –oferint-nos com a escola de pràctiques i participant en els projectes proposats-, la participació en diferents grups de treball,...


Els millors documentaris de la revolució cubana, a la Filmoteca\nTres mesos després de la mort de Fidel Castro, un cicle revisa el paper del cinema en aquell moment històric\nLa Filmoteca de Catalunya programa del 3 al 28 de febrer, i en col·laboració amb la Cinemateca Cubana i el Museu Reina Sofía, el cicle Per un cinema impossible. Documental i avantguarda a Cuba (1959-1972), una retrospectiva sobre el moviment documental al voltant de la revolució cubana. Més d’una vintena d’obres de cineastes locals i internacionals serviran per a apropar l’espectador a la realitat social, política i cultural dels primers anys de Fidel Castro al poder. La majoria de les còpies procedeixen de la filmoteca de L’Havana.\nFidel Castro va morir el novembre passat i, si bé el cicle ja estava programat amb anterioritat, ara ofereix una oportunitat idònia per a aprofundir en el moviment revolucionari cubà a través del cinema, especialment del documentari. Aquest gènere va contribuir a un diàleg públic en contraposició a altres produccions en què el públic tenia un paper irrellevant, tal com va defensar el 1973 el productor Julio García Espinosa amb el manifest Por un cine imperfecto.\nEl cicle està integrat per obres de nous creadors sorgits a partir del 1959 i de cineastes estrangers que van voler aportar la seva mirada d’aquell moment històric i repensar la funció pública de la imatge. Octavio Cortázar, Manuel Octavio Gómez, Manuel Herrera o José Massip són alguns dels realitzadors que integren aquesta mostra. Alguns dels temes que aborden els films seleccionats són la campanya d’alfabetització massiva el 61 (Historia de una batalla, 1962), la lluita independentista iniciada el 1868 contra les tropes espanyoles (La primera carga al machete, 1969) i el posterior període republicà de Cuba (¡Viva la República!, 1972) o la base naval de Guantánamo (Guantánamo, 1967).\nTambé les dones van tenir un paper important en el cinema cubà de la revolució. És el cas de la realitzadora Sara Gómez, de qui es projectaran tres obres: un retrat sobre els habitants de l’illa de Pinos amb el racisme com a tema de fons, un recorregut d’estil free cinema sobre el fet de ser illenc, i una immersió a la percussió cubana. Internacionalment, Agnès Varda també va plasmar la seva personal visió de la Cuba del moment amb Salut les Cubains (1963), un curt de ‘socialisme i txa-txa-txa’ en què la realitzadora anima 1.500 fotos fetes en un viatge a l’illa.


El professor d’ESADE Salva López explicarà en una conferència com fer la “Rockvolució Empresarial: lliçons del món de la música per a directius i emprenedors” — Ajuntament de Salou\nEl professor d’ESADE Salva López explicarà en una conferència com fer la “Rockvolució Empresarial: lliçons del món de la música per a directius i emprenedors”\nEl professor d’ESADE Salva López explicarà en una conferència com fer la “Rockvolució Empresarial: lliçons del món de la música per a directius i emprenedors” https://www.salou.cat/ca/noticies/el-professor-d2019esade-salva-lopez-explicara-en https://www.salou.cat/ca/noticies/el-professor-d2019esade-salva-lopez-explicara-en\nSerà l’encarregat d’encetar la programació del nou Centre d’emprenedoria i coneixement de Salou\nLa xerrada, amb entrada lliure, serà el proper dilluns a les 20h la sala Europa del TAS\nEl proper dilluns 16 de novembre Salou enceta el cicle de conferències relacionades amb el Centre d’Emprenedoria i coneixement. L’encarregat d’iniciar la programació serà el conferenciant Salva López, un professor de màrqueting d’ESADE Business School, a més d’empresari, assessor d’empreses i músic. El proper dilluns, a partir de les 8 del vespre, a la sala Europa del TAS explicarà la seva particular visió de com dur a terme una revolució empresarial a través de la xerrada que porta per títol “Rockvolució Empresarial: lliçons del món de la música per a directius i emprenedors”.\nLópez és llicenciat en Ciències Econòmiques i Empresarials, amb dos postgraus en màrqueting per AEDEMO i ESADE Business & Law School. Conferenciant des de 2009 expert en empresa i desenvolupament personal, ha compartit cartell amb exministres, líders empresarials, estrelles de la televisió i personalitats del món acadèmic com Philip Kotler.\nImparteix classes de màrqueting i creativitat en diverses escoles de negocis, així com tallers de creativitat i desprogramació per ajudar els professionals a pensar d'una manera diferent i trobar noves solucions als seus problemes. Publica freqüentment en diversos mitjans, principalment empresarials, i ha estat notícia a la premsa internacional (USA Business Week, The Times of India, Financial Times Europe, etc) a causa del seu missatge disruptiu i renovador.\nÉs músic multi-instrumentista (guitarres elèctrica i acústica, bateria, piano i veu), membre de diverses bandes de rock al llarg dels anys i autor d'un disc en solitari que pot escoltar en diferents plataformes com Spotify i iTunes. La unió dels mons de l'empresa i la música és el seu leitmotiv, reflectit en el seu llibre ROCKvolución Empresarial: lliçons del món de la música per a directius i emprenedors (Empresa Activa, 2011).\nL’entrada a la conferència es gratuïta. Per a més informació podeu consultar els seus webs www.salvalopez.bandcamp.com i www.rackynegocios.com


La Generalitat dóna a conèixer l’ampliació de l’estació marítima de Palamós – Ràdio Sant Feliu 107.0 FM\nLa Generalitat dóna a conèixer l’ampliació de l’estació marítima de Palamós\nBy Paul Marca|2016-03-14T12:13:22+02:0014 de març de 2016|Sense categoria|Comentaris tancats a La Generalitat dóna a conèixer l’ampliació de l’estació marítima de Palamós\nLa Generalitat de Catalunya, a través de l’empresa pública Ports de la Generalitat, participa a la fira Seatrade Cruise Global 2016 -antiga Cruise Shipping Miami-, amb els ports de Palamós (Baix Empordà), Roses (Alt Empordà) i Sant Carles de la Ràpita (Montsià), per a promoure els serveis i l’oferta per a creuers. El fòrum internacional més important de la indústria de creuers se celebra del 14 al 17 de març, a Fort Lauderdale, Florida, (Estats Units).\nLa fira Seatrade és el punt de trobada de les principals companyies de creuers del món amb els ports, els operadors turístics, els socis i els professionals de la indústria. En aquesta edició els responsables dels ports i les destinacions, els touroperadors i els professionals del sector intercanviaran experiències amb les companyies Carnival, Crystal, Disney, Holland America, Norwegian, Paul Gauguin, Princess, Royal Caribbean, Saga Shipping, Seabourn, Silversea, The World i Windstar.\nL’actuació de l’estació marítima del port de Palamós, que va començar les obres al febrer, permetrà acollir els passatgers de creuers que vénen de fora de la zona Schengen. Aquesta condició obre la possibilitat de l’enclavament palamosí a l’embarcament i desembarcament de viatgers, dóna projecció internacional i reforça el sector turístic a la Costa Brava.\nLes obres tenen dues fases: l’ampliació de l’edifici i la distribució interna de l’espai. Actualment, s’està duent a terme la fase d’ampliació de l’estació marítima que preveu finalitzar a l’abril, coincidint amb l’inici de la temporada de creuers 2016 a Palamós.\nL’ampliació suposa allargar l’edifici fins a assolir 255 metres quadrats de superfície. Així mateix, la façana serà homogènia per a conservar al màxim la distribució original i incorporarà una superfície porxada per a donar aixopluc als passatgers.\nUn cop a feta l’ampliació de l’edifici, s’haurà d’executar la fase de distribució de l’interior de l’estació marítima per a encabir la segregació dels controls segons la procedència dels passatgers, i l’espai per als cossos policials que realitzin la vigilància.\nL’acció comercial dels ports de Palamós i Roses i Sant Carles de la Ràpita i les seves destinacions es farà amb les marques Costa Brava Cruise Ports i Delta Ebre Port. Els representants institucionals donaran a conèixer als responsables del sector els tres enclavaments catalans i les principals activitats que poden fer els turistes al territori. Aquestes accions ajudaran a posicionar els tres ports i les seves destinacions en el mapa de creuers, per a fidelitzar companyies i buscar-ne de noves.\nLes marques Costa Brava Port i Delta Ebre Port han estat possibles gràcies als acords institucionals per a promoure els tres ports gestionats per la Generalitat amb tràfic de creuers, així com l’ampli ventall d’activitats culturals, històriques, gastronòmiques, esportives i d’oci que s’ofereixen als turistes de creuer.\nAixí, les institucions compromeses en treballar pel creixement de l’activitat creuerística a la costa catalana són les següents: Ports de la Generalitat; els ajuntaments de Palamós, Roses i Sant Carles de la Ràpita; els Patronats de Turisme Costa Brava-Girona i Terres de l’Ebre; i les Cambres de Comerç de Girona, Palamós i Tortosa.


La malaltia de Parkinson podria tenir un origen infecciós o autoinmune | Consumer\nLa malaltia de Parkinson podria tenir un origen infecciós o autoinmune\nAlteracions genètiques a la regió HLA provocarien anomalies en les defenses de l'organisme\nUn estudi realitzat pel Consorci de Recerca Neurogenética d’Estats Units (EUA) afirma que la malaltia de Parkinson podria estar causada per una infecció o una reacció autoinmune. La recerca revela que l’origen d’aquesta malaltia està relacionat amb la regió genètica HLA, essencial per al desenvolupament normal del sistema immunitari humà.\nAquesta regió genètica controla el reconeixement d’agents invasors i evita les agressions immunes a teixits propis en identificar-los com a part de l’organisme. No obstant això, el sistema no sempre funciona bé i s’han comprovat que variacions genètiques a la zona HLA impliquen una major o menor protecció enfront de malalties infeccioses. De la mateixa manera, altres alteracions provocarien el desenvolupament de malalties autoinmunes i l’atac a cèl·lules pròpies.\nD’altra banda, els investigadors afirmen que hi ha un menor risc de desenvolupament de la malaltia en persones que prenen medicaments antiinflamatorios, com l’ibuprofeno. No obstant això, assenyalen que aquest tipus de tractaments, coneguts com AINE, no actuen d’igual forma en totes les persones a causa de les variacions genètiques dels individus i alerten que un consum perllongat pot provocar efectes secundaris greus. Encara així, asseguren que aquesta relació entre el Parkinson i la inflamació pot ser molt rellevant per al desenvolupament de futurs tractaments de la malaltia.\nL’associació entre la HLA i les malalties autoinmunes no és una novetat, ja que ja fa uns anys que se sap que variacions genètiques en aquesta zona són l’origen de l’esclerosi múltiple. Encara que els científics ja sospitaven de la seva possible relació amb el Parkinson, un seguiment durant gairebé 20 anys de 4.000 persones ha confirmat les seves tesis. Per a això, 2.000 malalts i d’altres voluntaris sans d’hospitals d’EUA van ser sotmesos a una minuciosa avaluació genètica, sanitària i conductual.\nautoinmune infección-ca malaltia, parkinson-ca


Un ciutadà qualsevol: El finançament que patim.\nPublicat per David a 14:55\nLa banda gallega d'A Lira de Ribadavia guanya la Secció Tercera del Certamen de València\nHui fa 4 anys i 29 dies que vaig escriure la primera entrada d'este blog . Hui, igual que el primer dia que vaig començar a es...\nDarrer diumenge d'octubre, tots al Puig!\nEnguany, com tots els anys, el Bloc celebra la festa gran del valencianisme polític al Puig. Des d'este blog volem animar a tots els...\nEL CARRER BANDA DE L'EMPASTRE\nNo sé si serà cosa de l'edat (ja m'acoste als 40) o que definitivament soc un "friky", el cas és que de quan en qua...\nHe triat una foto de l'aeroport de Ciudad Real per a il·lustrar esta entrada, el qual va costar set vegades més que el de Castel...


LA CLASSE DE RELI: abril 2011\nTota la vida cristiana té la seva arrel en la resurrecció de Jesús. Resucitar vol dir guanyar a la mort una partida, deixar clar que la vida humana no s'acaba en un sepulcre, entendre d'una manera vivencial que Déu ens estima i que no ens ha creat per a morir. Ens ha pensat per a viure al seu costat eternament.\nAquesta és l'esperança cristiana, l'origen de la alegría i la convicció que ens permet perdre la vida pels altres, estimar a qui ens fa mal, i viure amb joia els esdeveniments positius i negatius.\nEl cristianisme no és pesimista ni trist. Al contrari: la fe permet viure en pau i amb joia, admetre la nostra limitació i la limitació dels altres, no jutjar i mostrar sempre una actitut d'optimisme. Déu ens estima, ens ha creat per a una vida plena, sense por ni dolor. Es cert que podem viure esdevenimets negatius, plens de tristor, foscos. Només són aprenetatges, lliçons que moltes vegades ens apropen a la veritat, a la humiltat, a ser millors persones. Igual que els nens petits, que per caminar han de caure molts cops.\nDurant el Dijous Sant veiem com Jesús es prepara per a endinsar-se a la història que ha de viure, com dóna instruccions als seus deixebles, com institueix l'Eucaristia oferint per a tots nosaltres el seu cos i la seva sang.\nEl Divendres el contemplem a la creu. Mor estimant als seus botxins, mor estimant-nos a nosaltres, mor per a vencer a la mort. Tot patiment està destinat a ser alegria, tota dificultat porta el premi de la superació. La creu és necessaria per a la resurrecció.\nI tres dies més tard, la Pasqua. Ja no celebrarem només l'alliberament de l'esclavitut com els nostres germans jueus, a partir d'aquell moment en que les dones trovaren el sepulcre sense un mort a dins, podem celebrar el Pas de la mort a la vida.\nCrist ha resucitat.\nVeritablement ha resucitat.\nPublicado por Conxi en 20:29\nEtiquetas: PASQUA ♦comentarios (0)


nuvool.com és una empresa valenciana dedicada al desenvolupament i implantació d'aplicacions informàtiques a Internet, participada per experts a La Xarxa des de 1994 i vinculats al món universitari.\nEls nostres productes estan basats principalment en la plataforma G Suite, en la qual integrem tots els serveis relacionats amb computació en el núvol.\nÉs una iniciativa de l'Àrea de xarxes tecnològiques de rehabi-li-tar.com.\nAl marge de la qualitat dels productes amb què treballem, el valor específic d'empresa és l'experiència i coneixement del nostre equip multidisciplinari en el desenvolupament d'aplicacions informàtiques, implantació de solucions per a empreses i institucions i desenvolupament de les TIC.\nA partir de G Suite, hem desenvolupat diverses eines i aplicacions, que poden conèixer al nostre web:\n► Implantació de G Suite:\nG Suite és una plataforma de cloud computing fàcilment adaptable a les dimensions i estructura de qualsevol organització empresarial, administrativa, docent o col·laborativa.\nSón moltíssimes les eines i recursos disponibles. Algunes d'elles són les següents:\n- Calendari: agenda i esdeveniments.\n► Desenvolupaments en G Suite Script:\nProgramació de funcionalitats específiques i manipulació i combinació de dades.\n► Pla de formació i seguiment:\nElaboració d'una estratègia d'implantació d'eines TIC, adaptada a les característiques de cada estructura corporativa, a partir d'un programa de formació i suport progressiu que des del primer dia permetrà aprofitar moltes de les funcionalitats de les nostres eines. Cal tenir en compte que algunes d'elles són ja molt populars, com el correu Gmail o Google Maps.\n► Auditories i protecció de la informació:\nControl de seguretat a nivell de dades i dispositius contra atacs interns o externs, cumplimiendo les directives europees i la Llei Orgànica de Protecció de Dades.\n► Incorporació d'aplicacions de tercers:\nEls nostres productes estan oberts a la implementació d'altres elaborats per tercers, dotant a la plataforma d'una gran flexibilitat i adaptabilitat.\n► Informació geolocalitzada:\nQualsevol informació pot ser integrada i combinada a partir de Google Maps.\n► Estalvi de costos\nLa implantació de totes les eines descrites té un cost baix. No requereix la compra, instal·lació i manteniment de programari, ja que es tracta d'aplicacions en el núvol, disponibles des de qualsevol lloc. Tampoc és necessari un servidor o servidors propis ni cap altre dispositiu específic. A més, el cost és proporcional al nombre d'usuaris, per la qual cosa permet una implantació progressiva sense una inversió inicial.\nEdició 1 (2016.06.17)


Com funciona la Borsa de Treball del COAMB? - COAMB\nLa Borsa de Treball és un servei exclusiu per als membres del COAMB, ja que per veure les ofertes cal accedir-hi amb usuari i clau. Setmanalment s’actualitzen les feines i s’envien a tots els col·legiats en el butlletí informatiu. A l’apartat corresponent del web, podeu veure de quin tipus de feina es tracta (pràctiques, feina remunerada…) i el lloc on es desenvoluparia el treball.\nCom a servei complementari, el Col·legi ofereix l’opció de publicar gratuïtament les vacants en matèria ambiental a les empreses que ho desitgin. L’avantatge de la Borsa de Treball del COAMB respecte d’altres del mercat és que el seu ús és gratuït i que els candidats que hi accedeixen són professionals col·legiats.


☍ Bc. Ribera dels Pouets ☍ - GRAN VERTICAL DE 100 MTS - relleus.cat\nBarranc Ribera dels Pouets\nEns quedava pendent de fa temps aquesta gran vertical del Solsonès dins del que es coneix com el descens del Barranc de la Ribera dels Pouets.\nToponímia de la qual, tot sigui dit de passada, desconfiem plenament, ja que només en el mapa de l'Editorial Alpina hi trobem referències properes als "Pouets", en un Teix monumental que hauríem d'haver vist durant l'aproximació. Sí que sembla més encertada, en canvi, la toponímia en la qual coincideixen tots els mapes a l'hora d'anomenar la rasa com a Rasa de Vallissera, aquest mateix nom rep la font que hi ha dins el barranc, i el mateix saltant que superem amb el descens de la gran vertical de prop de 100 metres.\nAmb tot però, com que totes les referències barranquistes a aquest descens s'hi refereixen com a Barranc de la Ribera dels Pouets, així ho seguirem fent, malgrat els nostres dubtes.\nVal a dir també, que tot i tractar-se a grans trets d'un barranc per a col·leccionistes, el seu interès rau bàsicament en la seva gran i bonica vertical, amb unes vistes senzillament espectaculars, també hem trobat de gran interès la gran quantitat i la grandesa dels molts exemplars de Teix que habiten dins la llera de la Ribera.\nFitxa tècnica del barranc de la Ribera dels Pouets\nAccés i aproximació a la Ribera dels Pouets\nAPROXIMACIÓ AL BARRANC DELS POUETS\nEL DESCENS DEL BARRANC DE LA RASA DELS POUETS\nRessenya del Barranc de la Ribera dels Pouets\nAltres toponímies: Rasa de Vallissera\nPunt de sortida: Cra. Odèn a Cambrils (pk+/-22) - L-401\nCombinació de cotxes: POSSIBLE PER LLINARS (4X4)\nTemps aproximació: 1h10'\nRàpel més llarg: 50 mts.\nBarrancs del Solsonès (Gorgs 2011) - CLICA PER A DESCARREGAR-LO\nDescenso de Cañones - LLEIDA - Tomo II - Eduardo Gómez\nObservacions: Compte durant les èpoques de nidificació del voltor comú (desembre a abril), molts nius a la gran vertical de 100 metres.\nDes de Sant Llorenç de Morunys ens dirigirem a Coll de Jou, on seguirem prenent la carretera cap a Odèn i Cambrils, la L-401. Passat el quilòmetre 25 i abans d'entrar a un túnel força estret, veurem caure per la dreta de la carretera una rampa de roca descomposta que es correspon a la rasa de Vallisseria, i, per tant, també al barranc de la ribera dels Pouets.\nSeguirem per la carretera fins passar el quilòmetre 23 i abans d'arribar al 22, podrem aparcar en una corba a la dreta des de la qual veiem la casa de cal Xinquet (l'espai per a deixar el cotxe se'ns farà evident a l'esquerra de la carretera).\nNOTA: Tots els llibres consultats aconsellen aparcar al descampat que hi ha a la dreta de la carretera just abans del trencall cap a la casa de Cal Xinquet. Nosaltres aconsellem la primera opció i no pas aquesta segona, ja que en aquest descampat s'hi feineja sovint, i el nostre cotxe pot molestar.\nEns dirigirem a la masia de Cal Xinquet, caminant amb absoluta discreció i silenci per tal de no estorbar la gent que hi habita, i sense arribar a la casa, just quan la carretereta fa un gir brusc a la dreta, seguirem per un petit sender que segueix recte cap al Nord i enllaça amb una pista forestal que vé de damunt la casa i ens duu cap a una casa en runes, compte abans d'arribar-hi, davant d'un pal indicador de senderisme tombarem a la dreta.\nPassant per darrere la casa enfilem el camí que va pujant sense pausa cap a la Font del Mosso, sota la Roca Roja i cap a la Plana d'Encau, últim repòs, doncs el camí torna a pujar decidit amb una orientació cap a l'Est molt marcada. Quan hàgim superat la pràctica totalitat del desnivell i comencem a sortir del bosc i gaudint d'unes fantàstiques vistes, se'ns farà evident davant nostre la vall de la Rasa de Vallissera, que es correspon al Barranc de la Ribera dels Pouets. Aquí el camí tombarà cap a Nord, i de forma més o menys planera, anirem apropant-nos a l'entrada del barranc, primer passarem un afluent, tampoc massa evident, però que no ens ha de confondre, per accedir al barranc dels Pouets des de la seva capçalera hem de dirigir-nos ap al Boïgot del Jano, un planell sense arbres a la llera mateix de la rasa. Serà aquí on ens equiparem per començar el descens.\nTant bon punt ens decidim a començar el descens d'aquest barranc ja descobrim el seu principal tret característic, l'espessa massa de boixos que n'ocupen la llera, i que tot i no ser excessivament molesta, ens dificultarà la progressió gairebé en tot moment.\nDe seguida ens toparem amb una primera estretor, molt característica, i tan estreta que ens obliga a treure'ns les motxilles per a poder-la superar.\nSeguirem per un bon tram obert i superant alguns ressalts delicats, alguns dels quals podríem haver assegurat des d'algun boix o arbre, que n'hi ha força.\nArribarem a una petita i curta gorja a la qual entrarem gràcies a un ràpel d'uns 10 metres instal·lat en un parabolt a la dreta, dins la gorja, el barranc vira primer a la dreta i després a l'esquerra, per seguir avançant fins al següent ràpel, no pas lluny, i que amb uns 20 metres d'alçada i també equipat amb parabolt a la dreta ens permet superar un bonic i curiós ràpel que acaba essent volat en superar una ampla bauma.\nDavant nostre, de nou, el bosc, una boixera per la qual progressarem durant una bona estona, superant alguns ressalts, uns més delicats que altres, passant pel que semblen les restes del que hauria estat la font de Vallissera (al nostre pas, seca), fins a topar-nos amb un nou ràpel d'uns 6 metres que no podem superar amb seguretat sense la corda, que equiparem des d'un pi a la dreta, del qual penja una cadena amb maillon.\nA aquest ràpel el segueix un altre de 12 metres equipat a l'esquerra, i seguit a la vegada per un altre ràpel bonic, equipat a la visera rocosa esquerra.\nAmb aquest bonic ràpel superarem una rampa rocosa d'uns 13 metres que en la seva primera meitat podríem desgrimpar, però que ens presentarà problemes a la part baixa si no fem ràpel. Seguirem barranc avall observant alguns exemplars de Teix enormes i preciosos.\nSuperarem de nou altres ressalts, alguns dels quals ens obliguen a sortir de la llera de la rasa dels Pouets fins trobar a la dreta un ràpel d'uns 8 metres que ens duu a una petita acumulació d'aigua que no presenta cap problema doncs la vertical ens en deixa fora i no ens hem de mullar ni tan sols els peus.\nA poc a poc, l'ambient ens comença a donar senyals que ens apropem a la gran vertical, i és ben cert, doncs les vistes comencen a fer acte de presència de nou.\nCercarem la instal·lació del següent ràpel a l'esquerra, un espit molt alçat i que ens pot arribar a costar de trobar ens permet superar els 10 metres escassos que ens permeten accedir de nou a la llera del barranc dels Pouets i seguir el nostre descens per trobar la instal·lació a l'esquerra del ràpel d'uns 27 metres que supera una rampa amb diferents "marmites" seques.\nPocs metres més enllà ja veurem la capçalera de la gran vertical del barranc de la ribera dels Pouets.\nA l'esquerra hidrogràfica hi trobarem dos parabolts amb doble anella, més una altra instal·lació doble unida amb cadena.\nTot i que hem de reconèixer que en un primer descens se'ns hi va enganxar la corda (per un error nostre), aquest primer tram de la vertical és de molt bon gestionar, doncs es fa molt evident el replà inferior al qual hem d'accedir, i, per tant, saber on trobarem la següent instal·lació.\nTambé volem treure ferro al pèndol d'un metre que s'indica arreu i fins i tot a la topo, hem decidit deixar-hi la puntualització, tot i que el més fàcil és no fer el pèndol i baixar per sota la instal·lació de la segona part, on tocarem amb els peus la feixa rocosa i podrem pujar fàcilment fins la instal·lació, una feixa on també cal dir que al nostre pas hi habitava una simpàtica parella de voltor comú, que per sort es va fer el mort mentre protegia els ous de la nostra presència.\nLa instal·lació intermitja d'aquesta gran vertical es troba molt equipada amb diversos parabolts units per una cadena, i algun altre parabolt sense unir a aquesta. Amb 50 metres arribarem a terra passant per la copa d'una alzina. Compte amb el fregament just abans del llarg tram volat d'aquest darrer ràpel de la vertical, doncs la roca és força abrasiva.\nSuperada la vertical doncs, el barranc perd interès i es torna molt obert, ben bé només ens queda seguir baixant pel bosc, intentant seguir més o menys el que intuïm pot ser la rasa, superant i esquivant alguns ressalts que no podríem fer sense corda, fins trobar això si un curt ràpel volat després del qual arribarem a la rampa final, un xic descomposta però que sense problemes ens permet baixar a la carretera.\nNOTA: Tot i que el descens que descrivim acaba aquí, a la boca del túnel, podem buscar a l'altra banda de la carretera, a la dreta, la instal·lació per a poder seguir el barranc, que continua per fer 3 ràpels més (13-20-28 mts.), tram del qual retornarem pel GR (dreta), punt on acaba el descens integral del Barranc de la Ribera dels Pouets, o Rasa de Vallissera.\nLa nostra opció, en tant que no hem cregut oportú desplaçar-nos amb dos cotxes per fer combinada de vehicles per estalviar-nos els tan sols 3 quilòmetres del retorn, ha estat creuar el túnel i caminar per la carretera fins a arribar de nou al cotxe. Poc menys de mitja hora fent petar la xerrada per una caminada sempre de baixada fins al cotxe.\nCra. Odèn a Cambrils (pk+/-22)


La jubilació no és cosa de grans, comença a estalviar des del teu primer sou - Jubilació del Metge\nLa jubilació no és cosa de grans, comença a estalviar des del teu primer sou\n| mutualitat de previsió social\nEstalviant 3 € al mes amb Mutual Mèdica des dels 25 anys, obtindries un capital, als 70 anys, de 7.447,46 €. A què és més fàcil del que et pensaves\nI és que la jubilació no és cosa de grans. Et queden entre 25 i 35 anys per a jubilar-te? Doncs, realment, ara és el moment d’actuar. La nostra recomanació és començar a estalviar per al futur des del primer sou o, com a màxim, a partir dels 35 anys. Pensa que un metge jubilat pot perdre fins a un 64% del seu poder adquisitiu si no ha previst adequadament la seva jubilació, complementant la pensió pública amb cobertures addicionals (t’oferim diferents exemples en aquest enllaç).\nAmb l’assegurança de Jubilació Jove inclosa en el producte Mutualista Jove, Mutual Mèdica t’ofereix la possibilitat de realitzar una aportació creixent de 3€ mensuals, amb un interès tècnic anual garantit de l’1,75%, més participació en beneficis. És la manera de començar a estalviar per al futur, tenint en compte la teva situació econòmica actual. Sempre podràs ampliar aquesta quantitat més endavant, a mesura que la teva vida professional millori i s’estabilitzi. Quant abans comencis a estalviar, menys hauràs d’aportar cada mes per obtenir un capital significatiu en el moment de jubilar-te. Pel contrari, quant més tard comencis a estalviar, més hauràs d’aportar i tindràs un capital menor.\nA més, el producte Mutualista Jove és gratuït durant el primer any i no només t’ajuda a planificar el teu futur, sinó que també pensa en el teu moment present. Així, amb una quota de 8,64 €/mes (que inclou els 3 € destinats a jubilació) a partir del segon any, també disposes d’una assegurança de 30 primers dies, amb la qual cosa podràs comptar amb 300 € en el primer mes d’una baixa laboral, incloent les guàrdies, i d’una assistència en viatge que et cobreix durant 12 mesos seguits, incloent viatges per ajuda humanitària, també en zones en conflicte, o per formació, així com la pràctica d’esports d’aventura.


Daniel Gòdia: «Tothom opina i participa en política, fins i tot qui creu que no ho fa»\n23 octubre 2021 16:37\nDaniel Gòdia (Barcelona, 1984), il·lustrador i dibuixant, acaba d'encetar una secció d'humor a dBalears titulada Tassó Mig Buit.\nFer humor en aquests temps, té molt de mèrit... Què és per a tu l'humor gràfic?\nNo crec que sigui una qüestió de mèrit, simplement, l'humor és imprescindible. Donar un context divertit a situacions negatives per poder respirar una mica. Una eina per proporcionar un descans i poder desaparèixer un moment de totes les injustícies d'aquesta societat.\nÉs, també, una manera d'opinar i participar en política?\nConsider que tothom opina i participa en política, fins i tot qui creu que no ho fa.\nTu col·labores en la revista 'Mongòlia', l'humor sí que hi entén de territoris?\nJo crec que l'humor és un llenguatge universal, però entenc que cada territori té el seu llenguatge i la seva manera de riure.\nPer què Tassó Mig Buit?\nEn la filosofia sempre hi ha hagut una qüestió: «El tassó és mig buit o mig ple?». Crec que quan es fa una vinyeta amb un rerefons d'actualitat s'està tractant el mateix tema. Si d'una notícia d'actualitat se'n fa un acudit és perquè es vol donar un punt de vista diferent d'aquesta o al manco és el que es pretén.\nQuè hi trobaran els lectors de dBalears a Tassó Mig Buit?\nLa intenció és la que he comentat al principi, donar un espai de descans als lectors i lectores enfront de tots els conflictes socials que vivim en l'actualitat.


Apartament amb un plus a Arinsal\nApartament, Comprar | Andorra, Andorra, La Massana, Arinsal\nAprox. 431,546 USD\nE&V ID W-02GI3E\nEn plena natura trobem aquesta acollidora propietat.\nEl pis destaca per la seva gran lluminositat i els seus acabats d'alta qualitat.\nLa fusteria es presenta en fusta d’iroco tant en sòls, com en portes i finestres interiors donant gran confort a totes les estades.\nEl saló menjador té accés al gran jardí i a unes magnífiques vistes a les muntanyes. A més a més el saló compta amb una bonica xemeneia. La cuina es projecta oberta al saló creant un únic espai. La cuina es complementarà amb tots els electrodomèstics en el moment de la venda.\nL'habitatge té tres dormitoris dobles. El dormitori principal compta amb gran lluminositat, amb un espai per al vestidor i un bany complet amb banyera. El segon dormitori és doble amb armaris encastats. El tercer dormitori es doble en suite, aquest és troba fora de l'habitatge, convertint-se en: un apartament per convidats totalment independent, en una sala de jocs, en un despatx professional... ajustant-se a les necessitats de cadascú\nL'apartament compta a més a més amb zona de bugaderia, persianes elèctriques, videoporter i porta blindada.\nComplementa aquesta bonica propietat una plaça de garatge i un traster.\nPer als amants de viure envoltats de la natura, a cinc minuts del nucli urbà.\nArinsal: Ubicació i entorn d'aquest immoble\nSituat en una zona envoltada de natura, el lloc on es troba la propietat és un autèntic paradís però a un pas de serveis com bars, restaurants i comerços molt propers en el poble d'Arinsal i un dels principals accessos d'entrada a l'estació d'esquí de Pal-Arinsal Vallnord a la qual s'accedeix comodament pel telecabina que surt del centre del poble.\nEl centre de la Massana, on trobarem més serveis de caire administratiu es troba només a 4 kms i, el centre d'Andorra la Vella, amb la més gran oferta comercial del Pirineu està situat a 20 minuts en cotxe.\nLluminós pis amb terrassa a Arinsal\nAndorra, Andorra, La Massana, Arinsal\nAcollidor apartament amb jardí a Arinsal\nApartament amb fantàstica terrassa a Arinsal\nApartament: La Massana


El Centre de Natura de Can Soler afronta la tardor amb diverses activitats | Barcelona Ciència\nInici » Noticia » El Centre de Natura de Can Soler afronta la tardor amb diverses activitats\nEl Centre de Natura de Can Soler afronta la tardor amb diverses activitats\nMedi ambient i sostenibilitat. L’antiga masia de Sant Genís ofereix tallers gratuïts cada dues setmanes\nEn total, s’hi faran vuit activitats, a les que cal inscriure-s’hi prèviament mitjançant el telèfon 664 117 871 (dimarts i dijous de 10 h a 14 h) o el correu electrònic centrenaturacansoler@bcn.cat.\nL’inici del curs a Can Soler comença amb la posada en marxar de l’Hort d’hivern. Toca plantar les espècies que ens menjarem durant la tardor i els mesos més freds. El manteniment de l’hort del Centre de Natura és una bona ocasió per aprendre i compartir.\nRefugis per la fauna d’ocells de Can Soler\nJornada de manteniment i seguiment de les caixes nius penjades el passat mes de gener. Les aus són éssers amb un paper clau en la conservació dels ecosistemes i a Can Soler ajudem a preservar-les afavorint la seva nidificació.\nActivitat vinculada al Dia internacional dels ocells (6 d’octubre). El seguiment de les caixes nius de Can Soler forma part del projecte Nius de l’Institut Català d’Ornitologia.\nLa tardor és el temps dels fruits més tradicionals: castanyes, magranes, carbasses… Una passejada pels entorns de Can Soler ens revelarà la diversitat i la importància que també tenen els fruits silvestres. En acabar, els utilitzarem per fer originals mandales.\nLa ciència del sòl\nPassejant pel bosc el trepitgem i no ens hi fixem. El sòl és el gran desconegut dels ecosistemes, està ple de vida i és la base que els sustenta. En la setmana de la ciència coneixerem una mica més de prop què amaga aquest preuat tresor.\nActivitat vinculada a la Setmana de la Ciència (del 8 al 17 de novembre).\nEn el marc de la Setmana Europea de Prevenció de residus realitzarem una sessió de formació per aprendre a fer compost. Donarem respostes al dubtes i problemes més habituals que ens hi podem trobar.\nActivitat vinculada a la Setmana Europea de la Prevenció de Residus (del 16 al 24 de novembre).\nPer segon any consecutiu, realitzarem un taller creatiu de guarniments de Nadal. La natura serà la nostra inspiració, materials reutilitzats i elements trobats al fondal seran la base de les nostres creacions.\nSubmergir-se al fondal\nAmb aquest taller familiar, ens aproparem als colors, els sons, les textures i el tacte dels elements del bosc i deixarem córrer la imaginació per explicar les històries del dia a dia del bosc i els seus protagonistes, amb un teatre d’animals que els infants faran viure.


Totes les persones de bona voluntat hi són benvingudes.\n- Pots donar-nos suport incrivint-te com a membre actiu de l'associació.\n- Per poder compartir amb tothom busquem traductors.\n- Grottocenter també és un software, i per tant, es necessiten desenvolupadors.\n- El projecte avança gràcies als clubs i a les agrupacions que se’ns uneixen com a socis.\nPer decisió del Consell d’Administració de l’Associació Wikicaves, el dia 12 de maig de 013, la llicència del lloc web http://www.grottocenter.org es va canviar de CC-BY-NC a CC-BY-SA.\nAquesta decisió va ésser impulsada pel nostre compromís en:\n● Permetre l’integració amb altres projectes de codi obert a través de la utilització de llicències compatibles.\n● Fomentar que els usuaris de les dades disponibles a Grottocenter comparteixin també el seu treball en aquesta llicència. Així, gradualment, les dades espeleològiques es tornaran més senzilles d’obtenir.\nEls teus drets d’autor estan protegits per la llicència lliure CC-BY-SA adoptada per GrottoCenter.\nD’altra banda, si en el passt vas afegir a GrottoCenter informació que estigui coberta per drets d’autor incompatibles amb la llicència CC-BY-SA i tens dubtes sobre si deixar-la o no al lloc web, si et plau,\nMessage traduit par Francesc